સુરત હવાલા કૌભાંડમાં થયેલા ફાયરિંગ કેસના આરોપી અને ઉત્તરપ્રદેશની બરેલી જેલમાં કેદ ગેંગસ્ટાર બબલુ શ્રીવાસ્તવને સુરત લાવવામાં આવ્યો છે. બબલુને આજે ફરીથી કોર્ટમાં રજુ કરાશે. તેને ચુસ્ત સુરક્ષા બંદોબસ્ત હેઠળ ગઈકાલે કોર્ટમાં રજૂ કરાયો હતો. અફરોઝ ફટ્ટા પર ફાયરિંગનું કાવતરું રચવા મામલે બબલુ શ્રીવાસ્તવ સામે સુરતના રાંદેર પોલીસ સ્ટેશનમાં ફરિયાદ નોંધાઈ હતી. ઉત્તરપ્રદેશ પોલીસ ગઈકાલે તેને લઈને સુરત આવી હતી. સુરત જિલ્લા કોર્ટમાં બબલુ તરફથી એક અરજી રજુ કરવામાં આવી છે જેમાં જણાવ્યુ છે કે ગુજરાત અને ખાસ કરીને સુરતમાં તેના પર જીવલેણ હુમલો થઈ શકે છે. જેના પગલે તેણે સુરક્ષા માગી છે.